
 23.9.2021
 BG
 Официален вестник на Европейския съюз
 L 337/59
 РЕШЕНИЕ НА СЪВМЕСТНИЯ КОМИТЕТ НА ЕИП No 259/2018
 от 5 декември 2018 година
 за изменение на приложение ХХ (Околна среда) към Споразумението за ЕИП [2021/1523]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1031/2010 на Комисията от 12 ноември 2010 г. относно графика, управлението и други аспекти на търга на квоти за емисии на парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (1) беше включен в Споразумението за ЕИП с Решение No 152/2012 от 26 юли 2012 (2).
 (2)
 Двадесет и пет държави членки (наричани по-долу „участващите държави членки“) и Европейската комисия, от името на Европейския съюз, са сключили Споразумението за съвместно възлагане на обществени поръчки за избор на общи тръжни платформи (3), а всички държави членки (наричани по-долу „държавите членки“) и Европейската комисия, от името на Европейския съюз, са сключили Споразумението за съвместно възлагане на обществени поръчки за избор на тръжен инспектор (4) (наричани по-долу „споразуменията за съвместно възлагане на обществени поръчки“).
 (3)
 В член 165 от Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и Решение No 541/2014/ЕС и за отмяна на Регламент (ЕС, Евратом) No 966/2012 (5) се предвижда възможността Европейският съюз да провежда съвместни процедури за възлагане на обществени поръчки с държави от Европейската асоциация за свободна търговия („ЕАСТ“ или с държави — кандидатки за членство в Съюза, при условие че тази възможност е била изрично предвидена в двустранен или многостранен договор.
 (4)
 Във връзка с това държавите от ЕАСТ, които са договарящи страни по Споразумението за ЕИП, решиха да проведат съвместно възлагане на обществена поръчка заедно с Комисията и участващите държави членки за избор на една или повече тръжни платформи, предвидени в член 26, параграф 1 от Регламент (ЕС) No 1031/2010 на Комисията от 12 ноември 2010 г., и с Комисията и държавите членки за избор на тръжен инспектор, предвиден в член 24 от посочения регламент, след съвместна процедура за възлагане на обществена поръчка по смисъла на член 165 от Регламент (ЕС, Евратом) 2018/1046.
 (5)
 Регламент (ЕС) 2017/1902 на Комисията от 18 октомври 2017 година за изменение на Регламент (ЕС) No 1031/2010 на Комисията с цел привеждане на търговете на квоти в съответствие с Решение (ЕС) 2015/1814 на Европейския парламент и на Съвета и вписване на тръжна платформа, която трябва да бъде избрана от Обединеното кралство (6) следва да бъде включен в Споразумението за ЕИП.
 (6)
 Поради това приложение XX към Споразумението за ЕИП следва да бъде съответно изменено.
 (7)
 Участието на държавите от ЕАСТ в съвместните процедури за